**Pozdravljene umetnice!**

Zdaj smo se pa že malo navadile na drugačen način dela kajne. Sem prepričana, da ste mu kos.

Ker imamo ves material v šoli, bomo malce preskočile delo in se dotaknile našega scenarija o Žlobudravih bolhah. Spodaj ga imate zapisanega.

Če bi se danes lahko videle, bi si razdelile vloge. Na daljavo gre to malce težje. A bomo vseeno poskusile. Kaj pravite? Predlagam, da danes vse scenarij preberete. Potem pa v naslednjem tednu razmislite katero vlogo bi si želele. Scenarij je dolg, zato se ne ustrašite.

Če se vidite v kakšni vlogi, mi s pomočjo staršev napišite na mail:

ustvarjam.vsepovrsti@gmail.com

To mi bo v pomoč pri dodeljevanju vlog, ki jih boste prejele naslednjič.

**ŽLOBUDRAVE BOLHE**

**Tomaž Vrabič**

Scenarij: skupina NIP Umetnost 2019/20

**Scena:** v ozadju gozd, vanj pelje luknjasta cesta, Bukev z votlino. V njej je polh. Šelesteče jesensko listje in voz.

**Polh** (mrmrajoče): » Kozja rebrca za čisto kri, babji zob proti kašlju, črne jagode proti driski.«

… mmmm kako je to dobro, komaj čakam, da natovorim voz in ga odpeljem na trg in dobrote prodam.«

»Z denarjem, ki ga dobim za prodano blago, si kupim toplo odejo, da me bo grela pozimi« (glasno razmišlja)

**Bolhe** (žlobudrajo ena čez drugo): »Kaj, kaj je rekel, ojoj, ne zakaj, sem prav slišala?...«

(vse v en glas): »Nikamor te ne pustimo samega! Sploh pa ne v mesto! Kaj ti pride na misel? Kako naj vemo, da se boš vrnil?«

**Polh** (resno): »Vrnem se zagotovo.«

**Bolhe** (mu ne verjamejo): »Ne verjamemo, te ne pustimo, ne boš šel, zakaj sploh greš, Po kaj pa greš …«

**Polh**: » Dobro, naj bo, Toda ne bom vas nosil v kožuhu. Pomagale mi boste vleči voz.

**Bolhe** (užaljeno): »Ni govora! Me voza ne bomo vlekle!«

**Polh (**ravnodušno)**:** »Prav, potem pa ostanite doma!«

**Bolhe** (navihano se spogledajo in ena reče): »Naj ti bo. Vendar nas prej spusti v svoj kožušček, da se za večjo moč, ki jo bomo še kako potrebovale, nalokamo tvoje sladke rdeče tekočine.

**Polh** (nejevoljno): »No, prav naj vam bo.«

Bolhe ga grizejo in ena čez drugo mlaskajo.

Polh jih hoče vpreči in še preden jih vpreže že kričijo:

**Bolha1** : »Tudi me potrebujemo tople odejice iz toplih pasjih dlak!«

**Bolha2**: »Obljubi, da nam jih boš kupil ali pa sam vleci ta butasti voz!«

**Polh** (pogleda na uro in reče): »Prav, kupim vam, ampak pohitimo, kasno je že.«

Bolhe sitnarijo in se leno pretegujejo.

**Polh** (zamišljeno): »Če bo šlo tako naprej danes ne pridemo do trga.«

**Bolha1** (sitno, ga prekine): »LAČNA, lačna sem! Že tri dni nisem vtaknila nič pametnega v usta!«

**Polh** (zamrmra): »Na, ta je pa dobra!« in stopi korak naprej, si obriše čelo in poišče vrečko z napisom črne jagode proti driski. Toda vrečka je prazna.

»Na zdaj, kje pa so borovnice« vzklikne osuplo.

**Bolhe** (vse naenkrat): »Ne vemo!«

**Polh** (presenečeno): »Ojoj, požrle ste jih!«

**Bolha1** : »Ne,« se zlaže, »me že ne, joj kako sem lačna, LAČNA!«

**Polh** (jo hoče utišati, išče med vrečami in bolhi ponudi želod rekoč): » Bodi no tiho, tole te bo menda nasitilo!«

**Bolha1** (povoha želod in zakliči): »Fej in fuj hrana pa taka!«

**Bolhe** (v ozadju) »bljak, fuj, ehhh …«

**Polh** (nejevoljno): »Nehaj že sitnariti, res ne vem kaj bi rada!«

**Bolha1** (se napihne, se usede in zajedljivo reče): »Si pa res pravi lolek. Menda ja veš, da bi rada malo potočka, ki žubori po tvojih žilah.«

**Polh** (skrušeno): »Za minutko te spustim v kožuh, samo za minutko, a da bo potem mir do mesta. Krepko se nam že mudi.«

**Bolhe** (v ozadju): »Tudi me hočemo jesti!«

**Polh** (obupano): »Le kje naj dobim toliko krvi, da nahranim vso vašo požrešnost?«

Zbegano odtava, najde trn in se zbode: »Auuu« in kri natoči v želodkovo kapico. Nato omotično reče: »Zjutraj so me preveč oklale« in se nasloni na drevo. Nato pa zasliši bolhe, ko govorijo.

**Bolha1**: » Tudi če nam prinese hrano, ne bomo dolgo vlekle te grde korete!«

**Bolha2**: »Prav imaš, peljale se bomo na vozu kot jara gospoda.«

**Bolha3**: » Da, kot gospoda. Naj sam vleče tole kramo. Skopuh!«

Polh se opotekajoče v tišini vrne k vozu in nič ne reče, da je kaj slišal.

**Bolhe** goltajo,mlaskajo, polivajo in kri kar škropi naokoli. Ko zmanjka krvi, začnejo tuliti: »Žejne!, žejne …«

**Polh** (zakriči): »Ne izmišljujte si več!!! Pozno je, naprej moramo!«

**Bolha2**: »Takoj nam daj piti, ali pa se uležemo na tla in se ne ganemo do jutra!«

**Polh** spusti solzico in odide v gozd in govori: »Daj no ali še nimate dovolj, nehvaležnice«

Vrne se s skodelico rose.

**Bolhe** poskusijo in se pritožijo: »Fuj, temu okusu nekaj manjka!«

**Polh** potoži: »Slabo mi je, še zgrudil se bom, nehajte no malo!«

**Bolhe** spet: » Mevža, potem nam prinesi črnih jagod!«

**Polh** (vzklikne): »Ob tem času jih ni.«

**Bolha3:** »Ne kvasi neumnosti, gotovo je še kje kakšna.«

Bolhe same grejo ponje. Polovica gre v gozd, polovica ga pazi.

**Polh** (vzdihuje): »Le kje se toliko obirajo! Zamudil bom semenj in potem lahko pozabim na odejo. Zeblo me bo, zeblo, brrrr, joj, kako me bo zeblo!«

**Bolhe** pridejo prazne nazaj: »Ti polh si kriv, poleti si nam vse pobral!« Jezno skočijo na voz in vpijejo: »Tu morajo biti!«

**Polh** javka: Pazite, ne, ojoj, vse mi boste pomendrale!«

**Bolha3:** vzklikne: »Imam jih, pokora blentava, našla sem jih, čeprav si jih skril globoko v vrečo!«

**Polh**: »Toda to ja niso …«

**Bolhe** ga prekinejo: »Utihni saj nismo slepe, vidimo kaj so, natančno vidimo! Zdaj pa tiho bodi!«

Zavpije ena bolha, dvigne vrečko nad glavo in doda: »Vidite, res jih je imel skrite! Pasje jagode je napisal na vrečo. Samo, da bi nas potegnil za nos. O, ne, z nami ni dobro češenj zobati!«

Bolhe so jagode zmečkale, zlile brozgo med roso in jo popile.

**Bolhe:** »Za kazen, ker si nas hotel prevarati, boš zdaj ti vlekel voz!« … »Vleci polhek! Vleci! Hi konjiček, hi!«

Polhu ne preostane drugega, kot da voz vleče, bolhe pa so kmalu zažele javkati zaradi popitega soka:

**Bolhe:** »Joj kako mi je slabo, Glava me boli, bruhala bom, suho grlo imam …«

**Polh:** »Seveda, saj ste se nalokale vsega možnega.«

**Bolhe** so visele po vozu kot premočene cunje in stokale: »Auuuu, joooj, ehhhh, uf, uf, uf ….«

Potem pa se je pojavil potepuški pes in se očarano ozrl vanje.

**Polh** je to opazil in psu dejal: »Tudi te so naprodaj!«

**Pes** pa je dejal: »Imate srečo, prav danes imam namen kupiti eno od te male golazni. Približal se jim je: »Dišijo prav po bolšje, eno bolj leno bi kupil.«

**Polh**: »Joj, ni bolj lenih pod soncem,« odgovori polh in eno dregne. »Vidite, še če jo pod pod rebrca suneš, se ne gane.«

**Bolha3:**  je le zavila z očmi in se zgrabila za trebuh, hotela je ugovarjati, a je le žužljala …

**Pes**: »Dobra je dobra, da le ni predraga.«

**Polh**: »Draga? Kje pa!« reče polh in navdušeno reče: » Če vzamete vse, vam jih dam napol zastonj.«

**Pes**: »Vse? Napol zastonj?« presenečeno je izvlekel denarnico iz žepa.

**Bolhe** so vse debelo pogledale in zavzdihovale: »eee…«

**Pes**: »Ali jih bova stehtala?« vpraša pes.

**Polh**: »Plačajte jih po kosu, pa je kupčija sklenjena« reče polh.

**Pes**: se popraska po glavi.

**Polh** se ustraši, da bo šla kupčija po zlu, zato hitro reče: »Ali pa jih zamenjam za odejo, v katero ste ogrnjeni.«

**Pes**: »Denarja imam res bolj malo, a odejo pa dam zanje!«

Sežeta si v šape in pes si položi bolhe na kožuh.

**Pes**: »Veste, je dejal, danes imamo pasje tekmovanje v lovljenju bolh. Takole s taco.«

Ob teh besedah se je ognjevito počohal in bolhe se kot smeti štrbunknile v njegovo gosto dlako in ob tem javkale.

Pes je z njimi kot za šalo zmagal na pasjem tekmovanju in si prislužil lovorov venec.

**Polhu** so se od veselja zaiskrile oči in dejal je: »Končno se lahko v miru naspim.«

Ostanite zdrave!

Ana Koren